

**MÕISAKÜLA LASTEAIA ARENGUKAVA 2025-2029**

**Sisukord**

**SISSEJUHATUS …………………………………………………………………………… 2**

1. **ÜLDANDMED ……………………………………………………………………... 2**
	1. **ÜLDINFO ………………………………………………………………………. 2**
	2. **LÜHIKIRJELDUS …………………………………………………………….. 3**
	3. **LASTEAIA VISIOON, MISSIOON, VÄÄRTUSED JA ERIPÄRA ………... 4**
2. **ARENDUSE PÕHISUUNAD JA VALDKONNAD ………………………………. 5**
3. **ARENGUKAVA TEGEVUSKAVA VIIEKS AASTAKS (2025-2029) ……………. 5**
	1. **EESTVEDAMINE JA JUHTIMINE …………………………………………. 5**
	2. **PERSONALIJUHTIMINE ……………………………………………………. 6**
	3. **ÕPPE- JA KASVATUSPROTSESS …………………………………………... 7**
	4. **KOOSTÖÖ HUVIGRUPPIDEGA ……………………………………………. 8**
	5. **RESSURSSIDE JUHTIMINE ………………………………………………… 9**
4. **ARENGUKAVA UUENDAMISE KORD …………………………………………. 9**

**SISSEJUHATUS**

Mõisaküla Lasteaia arengukava on koostatud aastateks 2025-2029, mis määrab lasteaia arengu põhisuunad ja eesmärgid, tegevuskava ning arengukava uuendamise korra.

Arengukava lähtub lasteaiasisestest sisehindamise tulemustest, lasteaia põhimäärusest, Mulgi valla arengukavast 2024-2030 ning teistest haridusalastest õigusaktidest.

Arengukava koostamisest võtsid osa lasteaia direktor, töötajad ja hoolekogu.

Arengukava on aluseks lasteaia õppeaasta tegevuskavade ja eelarveprojektide koostamisel.

**1. ÜLDANDMED**

**1.1. Üldinfo**

|  |  |
| --- | --- |
| Pidaja, tema aadress | Mulgi Vallavalitsus, Pärnu mnt 30, Abja-Paluoja, 69403, Viljandi maakond |
| Liik | Munitsipaallasteasutus |
| Aadress | Vabriku tn 10, Mõisaküla, 69303, Mulgi vald, Viljandi maakond |
| Kontakt (tel, e-post, kodulehekülg) | Tel 436 4165moisakylalasteaed@mulgivald.ee <https://moisakyla.vil.ee/et> |
| Koolitusloa nr | 1997HTM |
| Teeninduspiirkond | Mulgi vald (Mõisaküla piirkond) |
| Põhitegevusalad | Laste hoid ja alushariduse omandamise võimaldamine |
| Õppekeel | Eesti keel |
| Rühmade arv | 2 liitrühma |
| Lahtioleku aeg | Tööpäevadel 7.00 – 18.00 |
| Laste arv | 33 / kohti 36 |
| Personali arv | 10 |
| Pedagoogilise personali arv | 8 |

**1.2. Lühikirjeldus**

Mõisaküla Lasteaed (lasteaed) on 36 lapsele vanuses 1,5-7. Lasteaed võimaldab eelkooliealiste laste hoidu ja alushariduse omandamist asutuse õppekava alusel.

Praegune lasteaiahoone avas uksed 1999. aasta 01. juuniks Vabriku tn 10 renoveeritud majas. Alustati kahe rühmaga, kus käisid lapsed vanuses 1,6 a kuni kooliminejateni.
2005. aasta sügisest muutus Mõisaküla Lasteaed laste vähesuse tõttu üheks liitrühmaks.
2007. aasta oktoobrist tegutses Mõisaküla Lasteaed jälle kahe rühmaga- noorem liitrühm vanuses 1,5-4-aastased ja vanem liitrühm vanuses 4-7aastased.

2014- 018 oli lasteaias üks liitrühm vanuses 2,5–7.

2019. aasta jaanuarist on lasteaed taas kahe liitrühmaga. Vanem rühm on 2 õpetaja ja abiõpetaja ning noorem rühm ühe õpetaja ja kahe abiõpetaja töökorraldusega.

2022. aasta 01. septembrist kuni 2024. aasta 31. augustini oli lasteaed liidetud kooliga ja asutus oli Mõisaküla Kool-Lasteaed.

01. septembrist 2024 on taas Mõisaküla Lasteaed.

**1.3. Lasteaia visioon, missioon, väärtused ja eripära**

**MÕISAKÜLA LASTEAIA PÕHIVÄÄRTUSED:**

* Me aktsepteerime ja väärtustame kolleegide ning laste isikupära.
* Me oleme õpihimulised ja uuele avatud.
* Tagame laste ja töötajate terviseteadlikkuse ning propageerime tervislikke eluviise.
* Me kõik hoolitseme selle eest, et õhkkond lasteaias oleks hubane ja pingevaba.
* Õpetame säästlikkust ja elukeskkonna hoidmist.
* Kõigil meie majas on õigus teha valikuid.
* Iga töötaja on suuteline vajadusel muutma oma hoiakut ja suhtumist töösse ning kaaslastesse
* Meis kõigis on lapsemeelsust ja huumorimeelt
* Iga töötaja suudab vastutada oma käitumise ja tööülesannete täitmise eest kollektiivis
* Me hoolitseme oma riietuse ja väljanägemise eest, olles sellega eeskujuks lastele
* Me oleme oma töös perekesksed
* Iga lasteaia külaline on meie juurde alati oodatud.

**VISIOON**

Mõisaküla Lasteaias valitseb lapsesõbralik, turvaline keskkond, kus lapsed saavutavad kooliminekuks vajaliku sotsiaalse, vaimse ja füüsilise küpsuse. Mõisaküla Lasteaed on perekonda toetav õppeasutus, mis on avatud muutustele ja uutele ideedele.

**MISSIOON**

Lasteaed on sotsiaalselt turvaline haridusasutus, kus on loodud vajalikud tingimused alushariduse omandamiseks sõltumata nende soost ja võimetest. Lapsed omandavad eluks vajalikud toimetuleku- ja õpioskused, väärtushinnangud ja käitumisnormid järgides järgmisi põhimõtteid:

* laps õpib mängides - lapse parim töö on mäng
* lapsel säilib keele- ja kultuuri identiteet ja tugevneb eneseväljendusoskus
* laps omandab oskusi ja vilumusi RÕK–s määratletud valdkondades
* koostöös lapsevanematega kujundame lapse koolivalmiduse.

**ERIPÄRA**

Meie lasteaed on avatud ja lapsekeskne. Siin arvestatakse lapse ealiste ja individuaalsete iseärasustega ning luuakse võimalused ja tingimused lapse igakülgseks arenguks. Õppetegevuse planeerimine lähtub traditsioonilistest rahvakalendri tähtpäevadest, aastaaegade rütmist, üldõpetusest ja tervisliku eluviisi propageerimisest ja järgimisest.

Me väärtustame oma maa kultuuritraditsioone, õpime tundma folkloori- oma juuri, uurime ja avastame maailma koos lapsega.

Meie lasteaia eripäraks võib lugeda soodsat keskkonda, mis pakub erinevaid võimalusi ümbritseva eluga tutvumiseks (suur õueala, linnaparkide ja metsa lähedus).

Eripäraks on ka liitrühmade olemasolu, mis pakub rikkalikumaid õppimisvõimalusi eriealiste laste koosluse ja omavaheliste kontaktide tõttu.

Lasteaia traditsioonilised üritused on tarkusepäeva, rahvakalendri tähtpäevade, õpetajate päeva, vabariigi aastapäeva ja maja sünnipäeva tähistamine. Lisaks toimuvad erinevad sporditegevused, matkad ja üritused personalile.

2023. aasta lõpus omistati lasteaiale „Ettevõtlik Lasteaed“ baastase.

Oleme liitunud Viljandimaa Tervist Edendavate Lasteaedade aktiivi ideedel tugineva ja maakonna tervisenõukogu poolt heakskiidetud projektiga „TOIDUKOOL“. Lasteaias korraldatakse kokandustegevusi, kus lapsed saavad tutvuda erinevate toiduainete ja toiduvalmistamise protsessidega. Eesmärk on arendada laste toitumisharjumusi, loovust ja praktilisi oskusi, samal ajal edendades tervislikku toitumist ja meeskonnatööd.

**2. ARENDUSE PÕHISUUNAD JA VALDKONNAD**

Lasteaia arenduse põhisuunad on määratletud lasteaia missioonis, visioonis ja põhiväärtustes. Sisendid arengukava koostamiseks on sisehindamise perioodil ilmnenud probleemid, kogukonnast tulenevad (erivajadustega laste toetamine ja teenuste rakendamine) ja õpikäsitluse nüüdisaegsuse (võrdsed võimalused, õpikeskkonna mitmekülgsus, digipädevused) väljakutsed.
Lasteaia arendussüsteemi ülesehitamisel on aluseks võetud viis põhivaldkonda, mis tulenevad haridus- ja teadusministri määrusest „Koolieelse lasteasutuse nõustamise tingimused ja kord sisehindamise küsimustes“. Lähtuvalt lasteaia hetkeolukorra analüüsist, visioonist ja missioonist, väärtustest ja eripärast on määratletud tegevuste teostamise viisid valdkondade kaupa aastateks 2025–2029.

**3. ARENGUKAVA TEGEVUSKAVA VIIEKS AASTAKS (2025-2029)**

**3.1. Eestvedamine ja juhtimine**

**Põhieesmärk:** Kokkulepitud väärtused ja käitumisjuhised on aluseks lasteaia visiooni elluviimiseks.

|  |  |  |  |
| --- | --- | --- | --- |
| Tegevus | Tulemusnäitaja | Tähtaeg | Vastutaja |
| 2025-2029 arengukava koostamine ja täitmine. | Toimiv arengukava | 2025 | Direktor |
| Lasteaia personali arendusprotsessi kaasamine ning uuenduslike arendustegevuste toetamine | Asutus on oma töötajate nägu, kuhu on kõigil võimalus ja kohustus panustada. | Pidev | Direktor |
| Organisatsioonikultuuri kujundamine, kus kvaliteedi olulisteks kriteeriumiteks on töötajate ja laste heaolu, positiivne häälestus, loomisrõõm ja märkamiskultuur. | Ühine väärtusruum on taganud turvalise ja rahuliku tööõhkkonna. | Pidev | Direktor |
| Sisehindamise süsteemi uuendamine ja rakendamine lähtuvalt uuenevast koolieelse lasteasutuse seadusest. | Toimiv süsteem | 2026 | Direktor |
| Paberivaba asjaajamise ja e-teenuste arendamine/parendamine. | Toimiv e-dokumentatsioon | Pidev | Direktor |
| Säästlikkusele suunatud meetmete sätestamine | Väljatöötatud ja rakendatud meetmed | 2025-2026 | Direktor |
| Õppekava analüüsimine ja täiendamine. | Õppekava on seadusega vastavuses. | Pidev | Direktor |
| Tegevuskava 2030-2034 koostamine. | Koostatud tegevuskava uueks perioodiks | 2029 | Direktor |

**3.2. Personalijuhtimine**

**Põhieesmärk:** Professionaalne meeskond loob parimad tingimused koostööks ja laste arenguks.

|  |  |  |  |
| --- | --- | --- | --- |
| Tegevus | Tulemusnäitaja | Tähtaeg | Vastutaja |
| Personali kaasamine juhtimisse, andes sellega võimaluse vastutuse võtmiseks. | Lasteaed töötab ühiste eesmärkide nimel. | Pidev | Direktor |
| Jätkuv töö personali kompetentside suurendamisel lisatuge vajavate laste toetamisel (ka abiõpetajad). | Toetav tugisüsteem | Pidev | Direktor |
| Personali vaimse ja füüsilise tervise toetamine ühiste väljasõitude, sportlike ettevõtmiste ja töötervishoiuarsti teenuse võimaldamise kaudu. | Ühtne töökollektiiv | Pidev | DirektorPersonal |
| Kvalifikatsioonikoolituste võimaldamine. | Lasteaias töötavad pädevad ja kvalifitseeritud töötajad. | Pidev | Direktor |
| Digipädevuste arendamine õpitubade ja koolituste kaudu. | Tööalase teadlikkuse ja kompetentsuse areng | Pidev | Direktor |
| Õpetajalt õpetajale kogemuste jagamise taaskäivitamine. | Toetav tugisüsteem | Pidev | DirektorÕpetajad |
| Personaliga arenguvestluste läbiviimine (nt rühmameeskondade vestlused). | Töötajate rahulolu | Pidev | Direktor |
| Töötajatele tööriietuse hankimine. | Ühtne töökollektiiv | 2026-2027 | Direktor |

**3.3. Õppe- ja kasvatusprotsess**

**Põhieesmärk:** Võimaluste rohkus, märkamine ja dokumenteerimine annavad toetamise rakendamiseks tõhusamad vahendid.

|  |  |  |  |
| --- | --- | --- | --- |
| Tegevus | Tulemusnäitaja | Tähtaeg | Vastutaja |
| Laste enesekohaste ja sotsiaalsete oskuste kujundamine, koolivalmiduse saavutamine. | Lapsevanemate rahulolu alushariduse ja kooliks ettevalmistusega | Pidev | Õpetajad |
| Lastevanemate teadlikkuse tõstmine nende rollist ja vastutusest laste õppe- ja kasvatusprotsessis ning selle toetamisest kodukeskkonnas | Lapsevanemad osalevad perevestlustel. | Pidev | DirektorÕpetajad |
| Lisatuge vajavate (erivajadustega) laste parem arvestamine, nende vanematega koostöö tõhustamine. | Toimiv tugisüsteem | Pidev | Tugiteenuste koordineerijaÕpetajad |
| Tuge vajavate lastega seotud dokumentatsiooni parendamine. | Ühtsed vallaülesed dokumendid | Pidev | DirektorTugiteenuste koordineerija |
| Ettevõtliku Lasteaia meetodite rakendamine õppe- ja kasvatustegevustes.(projektõpe, rahatarkus, tervislik liikumine, toidukool, õuesõpe) | Rühmade tegevuskavades kajastatus | Pidev | Õpetajad |
| Õueala kasutamine õuesõppetegevuste mitmekesistamiseks (sh mudaköögid jne) | Rühmade tegevuskavades kajastatus | Pidev | Õpetajad |
| Digivahendite kasutamine lõimitult õppeprotsessis. | Rühmade tegevuskavades kajastatus | Pidev | Õpetajad |
| Tervislike eluviiside toetamine, tervist edendavate ürituste ja tegevuste korraldamine. | Lastevanemate rahuloluKajastatud üritused | Pidev | DirektorPersonal |
| Lasteaia põhiväärtustest, eripärast ja Eesti rahvakalendri tähtpäevadest lähtuvate ürituste korraldamine, traditsioonide jätkamine. | Lastevanemate rahulolu | Pidev | DirektorPersonal |

**3.4. Koostöö huvigruppidega**

**Põhieesmärk:** Kaasamine ja teadlikkuse tõstmine on võtmeks õppetegevuste mitmekesistamisel ning laste tõhusamal toetamisel.

|  |  |  |  |
| --- | --- | --- | --- |
| Tegevus | Tulemusnäitaja | Tähtaeg | Vastutaja |
| Perede kaasamine laste tervise edendamisel, hügieeni, toitumise ja turvalisuse valdkonnas läbi ühiste tegevuste. | Lastevanemate rahulolu | Pidev | DirektorHoolekogu |
| Erialaspetsialistidega koostöö tõhustamine lapse arengu toetamiseks. | Iga lapse areng on toetatud. | Pidev | Direktor |
| Hoolekogu jätkuv kaasamine lasteaia arengusse ja infovahetuse tõhustamine (stuudium). | Lapsevanemad osalevad lasteaia arendamises. | Pidev | DirektorHoolekogu |
| Mõisaküla piirkonna allasutuste võimaluste kasutamine õppe- ja kasvatustegevuste läbiviimisel. | Rühmade tegevuskavades kajastatus | Pidev | DirektorÕpetajad |
| Koostöö tõhustamine valla haridusasutustega (lasteaiad, koolid, noortekeskused). | Toimuvad ühisüritused | Pidev | Direktor |
| Teiste haridusasutuste külastamine, õppepäevade ja väljasõitude korraldamine. 2 tööpäeva aastas lasteaed suletud väljasõiduks või majasiseseks koolituseks. | Kogemuste vahetamine ja uute teadmiste saamine | Pidev | Direktor |
| Lasteaia maine kujundamine läbi positiivse meediakajastuse. | Avaldatud artiklite ja lugude arv | Pidev | DirektorÕpetajad |
| Lastevanemate rahulolu-uuringu läbiviimine. | HARNO | Pidev | DirektorHoolekogu |

**3.5. Ressursside juhtimine**

**Põhieesmärk:** Kaasaegne ja turvaline keskkond võimaldab arvestada, inspireerida ning avastada.

|  |  |  |  |
| --- | --- | --- | --- |
| Tegevus | Tulemusnäitaja | Tähtaeg | Vastutaja |
| Õpi- ja kasvukeskkonna kaasajastamine (rühmaruumid, mööbel, seadmed). | Asutuses on olemas õppe- ja kasvatustegevusi toetavad vahendid. | Pidev | Direktor |
| Õueala mänguvahendite korrastamine. | Turvaline ja ohutu õueala | Pidev | Direktor |
| Töötingimuste ja töökeskkonna süsteemne parendamine (söögitoa mööbel, rühmatoa mööbel, saalis kapp, ventilatsioon, hoone soojustus, küttesüsteem, välisuksed, ustele välikatused) | Turvaline lasteaiahoone  | Pidev | DirektorHoolekogu |
| Säästlik majandamine (vesi, elekter, prügi sorteerimine). | Kokkuhoidlikum majandamine | Pidev | Direktor |
| Mängu- ja õppevahendite säästlikum kasutamine (rühmade vahel vahetamine). | Lastevanemate rahulolu õppevahenditega | Pidev | Direktor |
| Meetmete rakendamine müra vähendamiseks rühmaruumides. | Väljatöötatud ja rakendatud meetmed | 2026 | Direktor |
| Keskkonnahoidliku suhtumise juurutamine taaskasutavate vahendite kaudu. | Rühmade tegevuskavades kajastatus | Pidev | DirektorÕpetajad |
| Õuesõppe õppevahendite soetamine (õuepaviljon).  | Soetatud vahendid | 2027 | Direktor |

**4. ARENGUKAVA UUENDAMISE KORD**

Arengukava täitmist analüüsitakse igal aastal. Arengukava korrigeerimisel ja muudatuste tegemisel lähtub lasteaed sise- ja välishindamisest.

Arengukava muudetakse seoses:

• haridusalase seadusandluse muudatustega;

• muudatustega riiklikus õppekavas;

• pedagoogilise nõukogu, hoolekogu, vallavalitsuse ja vallavolikogu ettepanekuid arvestades;

• asutuse struktuuri, töökorralduse muutmisega;

• arengukava tähtaja möödumisega.

Arengukava tutvustatakse lasteaia pedagoogilisele nõukogule ja hoolekogule ning avalikustatakse lasteaia kodulehel.

Arengukava kinnitab Mulgi Vallavolikogu.

KOOSKÕLASTUSED:

Pedagoogilise nõukogu kooskõlastus: 10.02.2025 nr 1-4.1/25/3 otsusega nr 1.

Hoolekogu kooskõlastus: 17.02.2025 nr 1-4.2/ 25/ 2 otsusega nr 1.